Més de 100.000 persones es van llançar a la piscina en la 23ª edició del Mulla’t per l’Esclerosi Múltiple per a solidaritzar-se amb els afectats per la malaltia. En total, més de 625 piscines s’han sumat a aquesta iniciativa, impulsada per la Fundació Esclerosi Múltiple (FEM) amb la finalitat de lluitar contra una malaltia neurodegenerativa que afecta 7.000 persones a Catalunya. L’èxit de participació ha permès recaptar 315.000 euros bruts, una quantitat que es destinarà al programa Joves i Esclerosi Múltiple, atès que a Catalunya hi ha 1.200 joves que pateixen aquesta malaltia que es diagnostica principalment entre els 20 i els 40 anys.
El DIR Diagonal va acollir l’acte central del Mulla’t a Barcelona, on diverses personalitats del món polític, social i cultural de Catalunya es van llançar a l’aigua per tal de donar el seu suport a la iniciativa. El conseller de Salut, Antoni Comin, el Secretari d’Atenció Sanitària i Participació del Departament de Salut, David Elvira, la síndica de Barcelona, Maria Assumpció Vila, Sor Lucia Caram i els actors Roger Berruezo, Lloll Bertran, Juli Fàbregas i Miquel Sitjar entre d’altres, s’han mullat per l’esclerosi múltiple.
A Lleida, l'acte central del Mulla't es va fer per primer cop fora de la ciutat. El municipi triat va ser Raimat on es va pintar un mural del Mulla't que quedarà allà permanentment com a record de l'esdeveniment. Durant el dia hi va haver actuacions musicals i de ball diverses, un correfoc i un dinar popular que va aplegar a més de 200 persones. A Girona, la piscina de la Devesa va aplegar l'acte central en el qual 180 persones es van llançar a l'aigua simultàniament. A la demarcació de Tarragona, l'acte central es va fer al Club Tennis Monterols de Reus on un grup de nadadors i representants municipals van saltar a l'aigua amb banderoles del Mulla't. Paral·lelament, les persones que van participar a l'acte però no es van mullar van sostenir una pancarta elaborada durant el campus d'estiu celebrat al mateix Club de Tennis.
Moment Mulla't al DiR Diagonal
Actors i polítics nadant
Inflables al DiR Diagonal
Inflables al DiR Diagonal al fons a la piscina del Dir
El DiR va donar un taló de 3.000€ a la FEM.
Personalitats que es van mullar al DiR Diagonal amb persones afectades d'esclerosi múltiple
Els banyistes aguantaven les lletres del Mulla't a l'aigua, al DiR Diagonal
Foto de família de les personalitats que es van mullar per l'esclerosi múltiple al DiR Diagonal
Personalitats que van participar al Mulla't al DiR Diagonal després d'haver nadat uns metres solidaris
Personalitats polítiques i del món de l'espectacle després de llançar-se a l'aigua.
Els presidents Puigdemont i Mas amb la samarreta del Mulla't
El vicepresident Oriol Junqueras i la consellera de Treball, Afers Socials i Famílies també amb les samarretes del Mulla't
Piscina de Begues.
Moment Mulla't al C.N. Montjuïc.
Nadadors olímpics al Club Nació Terrassa.
El moment Mulla't al Club Natació Catalunya Can Toda.
Ioga a la piscina de Puig-Reig
El Mulla't a Puig-Reig va incloure massatges.
El Mulla't a la piscina d'Anglès.
Moment Mulla't al C.T. Monterols de Reus.
Moment Mulla't al Nastic.
La parada de venda d'articles del Mulla't al Nastic.
El Mulla't a Constantí inclou moltes activitats. A la imatge una de les sessions de la jornada.
Mulla't a Sant Andreu de la Barca.
El Mulla't a Sant Fost de Capsentelles.
El Centre Quijong de Terrassa també es va mullar per l'esclerosi múltiple.
El Mulla't a Premià de Dalt.
L'acte central del Mulla't a Lleida es va fer a la piscina de Raimat.
El Mulla't a la piscina de Raimat.
A Raimat es va fer un mural del Mulla't.
Un banyista amb el diploma del Mulla't després d'haver nadat els metres solidaris a Montornès del Vallès.
Natació sincronitzada al Mulla't de Montornès del Vallès.
El Mulla't a la piscina de Torribera de Santa Coloma de Gramenet.
Aiguagim a Artesa de Lleida
Mulla't a la Pobla de Cérvoles.
A Torres de Segre el Mulla't va incloure buceig solidari
Moment Mulla't a Corbins.
Mulla't a Corbera d'Ebre.
Piscina de Poboleda, moment Mulla't.
Mulla't a Llançà.
Moment Mulla't a Vinyols.
El Mulla't a l'Aldea.
Aiguagim al DiR Diagonal